آلتمیشدوققوزونجو درس
عوضلیکلر (11)
4. غیر مۆعین عوضلیکلر
"هره" عوضلیگیندن "هرهسى" غیر مۆعین عوضلیگى ده دۆزهلر، یعنى نیسبت شکیلچیسینى آرتیرماقلا یئنی عوضلیک یارانار.
یئنی عوضلیگینین اؤزۆنه اؤزل خصوصیتلرى وار و شخصه عایید بیر میقدارین بیر نئچه عئینى حیصهیه بؤلۆندۆیۆنۆ بیلدیریر. چوخلوق مضمونو داشیدیغى اۆچۆن نیسبت شکیلچیلریندن بیرینجى و ایکینجى شخص تکین علامتلرینى قبول ائده بیلمیر، آنجاق جمع علامتلرینى آلار: هرهمیز، هرهنیز. بو عوضلیکلر و "هره" نین اؤزۆ جمع علامتى قبول ائتمیر. اۆچۆنجۆ شخصده ده "سى" شکیلچیسی آرتیریلار: هرهسى.
"هر" اساسیندا دۆزهلن بو غیر مۆعین عوضلیکلرین هامیسى حاللانیر: هرهمیزین، هرهسینى، هرهنیزده.
"هره" اساسیندا دۆزهلن بو سون عوضلیکلر حاللاناندان سونرا "کى" شکیلچیسینى آلیب "یییهلیک شخص عوضلیگى" کیمى ایشلهنر: هرهمیزده کى، اونلارین هرهسینینکى، ...
آنجاق بو عوضلیکلره یالنیز یییهلیک و یئرلیک حالدا اولارکن "کى" شکیلچیسینى قوشماق اولار.
غیر مۆعین عوضلیکلرین بعضیلرى منسوبیت شکیلچیلرى قبول ائده بیلر: کیمسهمیز، بیر کسیم، هئچ بیر کسلرى، هر زادین، بعضیلریمیز، فیلانکسلر.
آنجاق بو عوضلیکلردن "بیر" واسیطهسیله دۆزهلنلر، "نئچه"، "هره" سؤزلرى واسیطهسیله یارانانلار، هابئله کیمى، کیمیسى، کیم ایسه، نهیىسه، ندنسه، بعضى، بعضیسى، هامیسى، هرهسى، ... عوضلیکلرى منسوبیت شکیلچیلرى قبول ائتمز.
azb_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab